Auður Ava Ólafsdóttir

Auður Ava Ólafsdóttir (f. 1958) er íslenskur rithöfundur. Hún starfar sem lektor í listfræði við Háskóla Íslands og var um tíma forstöðumaður Listasafns Háskóla Íslands.

Auður Ava fæddist í Reykjavík og foreldrar hennar eru Sigríður Ingimundardóttir (1922-2017) húsmóðir og Ólafur Tryggvason (1913-2003) rafmagnsverkfræðingur og var Auður fjórða í röð fimm systkina.„Mikael Torfason, „Mjög flókið að vera manneskja“, Fréttatíminn 3. árg, 49. tbl. 2012 (skoðað 4. nóvember 2020)

Auður lauk stúdentsprófi frá Menntaskólanum við Sund, stundaði nám í ítölskum bókmenntum við háskólann í Bologna 1978-1979, lauk BA-prófi í sagnfræði og bókmenntum frá Háskóla Íslands og stundaði nám í listasögu við Sorbonne háskóla í París á árunum 1982-1988.„Hugleiðing höfundar - Teip“, Læknablaðið (2008)

Fyrsta bók Auðar, skáldsagan Upphækkuð jörð kom úr árið 1998. Auður hlaut Bókmenntaverðlaun Tómasar Guðmundssonar árið 2004 fyrir verkið Rigning í nóvember. Árið 2008 hlaut hún Fjöruverðlaunin og Menningarverðlaun DV fyrir skáldsöguna Afleggjarinn en sama verk hlaut einnig tilnefningu til Bókmenntaverðlauna Norðurlandaráðs árið 2009.  

Auður hlaut Íslensku bókmenntaverðlaunin árið 2016 fyrir skáldsöguna Ör og Bókmenntaverðlaun Norðurlandaráðs árið 2018 einnig fyrir Ör.Skald.is, „Auður Ava Ólafsdóttir“ (skoðað 4. nóvember 2020) 

Verk Auðar Övu hafa verið þýdd á fjölda tungumála og vakti skáldsagan Afleggjarinn mikla athygli í Frakklandi árið 2010. 

 Myndir 

 Verk 
 Skáldsögur 
 1998 - Upphækkuð jörð
 2004 - Rigning í nóvember
 2007 - Afleggjarinn
 2012 - Undantekningin
 2016 - Ör
 2018 - Ungfrú Ísland
 2020 - Dýralíf
 2022 - Eden
 2023 - DJ Bambi

 Ljóð 
 2010 - Sálmurinn um glimmer

 Leikrit 
 2012 - Svartur hundur prestsins
 2013 - Lán til góðverka
 2014 - Svanir skilja ekki
 2015 - Ekki hætta að anda

 Smásögur 
 2009 - Smáskilaboð frá Katalóníu

 Tilvísanir 

Flokkur:Íslenskir kvenrithöfundar
Flokkur:Íslenskar skáldkonur
Flokkur:Íslenskir listfræðingar
Flokkur:Handhafar Bókmenntaverðlauna Tómasar Guðmundssonar
Flokkur:Handhafar Menningarverðlauna DV
Flokkur:Handhafar Bókmenntaverðlauna Norðurlandaráðs
Flokkur:Stúdentar úr Menntaskólanum við Sund
Flokkur:Handhafar íslensku bókmenntaverðlaunanna
Flokkur:Handhafar Fjöruverðlaunanna